EkBass/fiwiki-20250220-pages-articles huggingface dataset:
Tähtelä

Tähtelä voi tarkoittaa seuraavia: == Paikkoja == *Tähtelä, kylä Inkoossa *Tähtelän rautatieasema, asema rantaradan varrella Inkoon Tähtelässä == Henkilöitä == *Elisabeth Tigerstedt-Tähtelä (s. 1933), suomalainen diplomaatti *Kalle Tähtelä (1891–1919), suomalainen kirjailija, toimittaja, lentäjä *Yrjö Tähtelä (1936–2025), suomalainen elokuvaohjaaja, näyttelijä ja toimittaja
Patrik Koyš

Patrik Koyš (s. 24. lokakuuta 1995, Dubnica nad Vahom) on slovakialainen jääkiekkoilija, pelipaikaltaan oikea laitahyökkääjä. Koyš pelasi ensimmäiset pääsarjaottelunsa Slovakian Extraligassa kaudella 2012–2013 HK Dukla Trenčínissä. Samalla kaudella hän edusti myös kanadalaista QMJHL-juniorisarjan Shawinigan Cataractesia. Dukla Trenčíniin hän palasi kaudeksi 2014–2015, ja seuraavalla kaudella hän siirtyi HK Popradiin. Koyšin tehokkain kausi Extraligassa on ollut 2016–2017, jolloin hän teki HK Martinille 41 pistettä 54 ottelussa. Seuraavan kauden hän jakoi HC Košicein HK 32 Liptovský Mikulášin välillä. HK Popradissa hän pelasi taas kauden 2018–2019. Koyš siirtyi kaudeksi 2019–2020 Slovakian kakkossarjan HC Topoľčanyyn, mutta pelasi lainalla myös pääsarjan HK Nitrassa. Kaudeksi 2020–2021 Koyš siirtyi kakkossarjan Vlci Žilinaan, missä hän oli sarjan paras pistemies tehtyään 52 pistettä 37 ottelussa. Toisella kaudella Žilina voitti sarjan, mutta ei pystynyt nousemaan karsintojen kautta pääsarjaan. ==Lähteet== * Luokka:Slovakialaiset jääkiekkoilijat Luokka:Vuonna 1995 syntyneet Luokka:Elävät henkilöt
Karjula

Karjula on seuraavien henkilöiden sukunimi: *Kyösti Karjula (s. 1952), kansanedustaja (kesk.) *Matti Karjula (1947–2022), taidemaalari *Noora Karjula (Noora Karma, ent. Strömsholm, s. 1975), taikuri ja mentalisti *Samuli Karjula (s. 1986), tietokirjailija ja yrittäjä *Suvi Karjula (s. 1987), laulaja. ;Fiktiivinen henkilö *Uuno Eemeli Karjula, everstiluutnantti romaanissa Tuntematon sotilas. ==Muita merkityksiä== *Karjula, entisen Kurun kunnan, nyt Ylöjärven kaupungin kylä
Charles David Ganao

Charles David Ganao (1928 Djambala – 5./6. heinäkuuta 2012 Pariisi) oli brazzavillenkongolainen poliitikko ja diplomaatti. Hän toimi maansa suurlähettiläänä Yhdysvaltoihin ja Yhdistyneisiin kansakuntiin, ja vuosina 1963–1974 hän oli ulkoministerinä. Hän perusti Demokraattisten voimien liitto -puolueen.Congo : décès de Charles Ganao, ancien Premier ministre de Lissouba Ganao sai vuonna 1996 Pascal Lissoubalta nimityksen Kongon tasavallan pääministeriksi, jona hän toimi, kunnes päätyi vuonna 1997 maanpakoon Gaboniin. Hän palasi Kongoon 2005, mutta ei enää osallistunut politiikkaan. Hän kuului teke-kansaan. == Lähteet == Luokka:Kongon tasavallan pääministerit Luokka:Brazzavillenkongolaiset diplomaatit Luokka:Suurlähettiläät Luokka:Vuonna 1928 syntyneet Luokka:Vuonna 2012 kuolleet
Helsingfors Tidningar

Helsingfors Tidningar oli ensimmäinen Helsingissä ilmestynyt ruotsinkielinen sanomalehti. Sitä ryhtyi vuonna 1829 julkaisemaan kirjakauppias, kustantaja ja tehtailija G. O. Wasenius (1789–1852). Loistonsa päivät se koki 1841–1860 Zachris Topeliuksen päätoimittaja-aikana. Helsingfors Tidningar oli pitkään maan johtava sanomalehti ja ilmestyi vuoteen 1859 saakka kahdesti viikossa. Siinä oli vahva kaunokirjallinen sävy ja Topeliuksen luoma muista sen aikaisista lehdistä poikkeava luonteva tyyli. Topelius kirjoitti lehdelle muun muassa laajan jatkoromaaninsa Välskärin kertomuksia. Vuonna 1862 August Schaumanin päätoimittaja-aikana lehti lisäsi viikoittaisia ilmestymiskertojaan kuuteen. Vuonna 1864 se omaksui vahvan suomenmielisen asenteen, minkä jälkeen sen levikki alkoi voimakkaasti laskea. Vuonna 1866 se jouduttiin lopettamaan. ==Lähteet== ==Aiheesta muualla== * Historiallisessa sanomalehtikirjastossa Luokka:Helsingin media Luokka:Ilmestymästä lakanneet suomalaiset ruotsinkieliset sanomalehdet
Mun sormuksein / Tuhat yötä

Mun sormuksein / Tuhat yötä on Costello Hautamäen ensimmäinen singlejulkaisu. Se nousi Suomen virallisen listan sijalle 28. Singlen a-puolen kappaleen "Mun sormuksein" (englanninkielinen alkuperäiskappale "Wear my Ring Around Your Neck") levytti ensimmäisen kerran suomeksi Rauli Badding Somerjoki vuonna 1970. Suomenkieliset sanat kappaleeseen teki Jarkko Laine. Hautamäki on soittanut itse kaikki instrumentit singlellä. == Kappaleet == # Mun sormuksein (säv. Bert Carroll, san. Russell Moody, suom. san. Jarkko Laine) # Tuhat yötä (säv. Costello Hautamäki, san. Mr. Spirit) == Lähteet == Luokka:Costello Hautamäen kappaleet Luokka:Vuoden 1985 kappaleet
Unmasked Tour

Unmasked World Tour oli yhdysvaltalaisen rockmusiikkia esittävän Kiss-yhtyeen konserttikiertue, joka käynnistyi 25. heinäkuuta 1980 New York Cityn The Palladium konserttisalista ja päättyi Uuden-Seelannin Western Springs Stadium -urheilustadionille 3. joulukuuta 1980. Unmasked World Tour oli Kissin ensimmäinen konserttikiertue, jolla yhtye esiintyi uuden rumpalinsa Eric Carrin kanssa. Kiertue jäi myös viimeiseksi, jolla yhtyeen alkuperäinen soolokitaristi Ace Frehley esiintyi ennen vuotta 1996, jolloin Frehleyn, Gene Simmonsin, Paul Stanleyn ja alkuperäisrumpali Peter Crissin muodostama Kiss teki massiivisen ja huikean menestyksekkään paluukiertueen. == Lähteet == Luokka:Kissin kiertueet Luokka:Vuoden 1980 konserttikiertueet
Teen Big Brother

Teen Big Brother oli lokakuussa 2003 esitetty Spin-Off kausi Ison-Britannian Big Brotheriin. Teinit olivat talossa 10 päivää. Jade ja Tommy olivat Britannian Big Brotherin ensimmäiset asukkaat jotka harrastivat talossa seksiä. Asukkaat valitsivat kauden voittajaksi Paul Brennanin. ==Asukkaat== Nimi Sija Paul Brennan 1.sija Caroline Cloke 2. sija Tracey Fowler 3. sija Tommy Wright 4. sija Jade 4. sija James Kelly Hylätty (Päivä 10) Shaneen Dawkins Häädetty (Päivä 8) Hasan Shah Häädetty (Päivä 5) ==Nimeämistaulukko== Päivä 3 Päivä 5 Päivä 7 Finaali Päivä 10 Finaali Päivä 10 Päivä 3 Päivä 5 Päivä 7 Kierros 1 Kierros 2 Paul Tracey, Hasan Hasan Jade Caroline Voittaja (Päivä 10) Caroline Paul, Jade Hasan Ei nimennyt Paul 2. sija (Päivä 10) Tracey Paul, Shaneen Shaneen Tommy Paul 3. sija (Päivä 10) Jade Hasan, Tommy Hasan Paul Paul (Päivä 10) Tommy Jade, Shaneen Shaneen Tracey Tracey 4. sija (Päivä 10) James Hasan, Shaneen Hasan Tommy Caroline Hylätty (Päivä 10) Shaneen Hasan, Tracey Nimetty James Häädetty (Päivä 8) Hasan Shaneen, Paul Nimetty Häädetty (Päivä 5) Häätö- for äänestyksessä Hasan, Shaneen Jade, James, Paul, Shaneen, Tommy, Tracey Caroline, Jade, Paul, Tommy, Tracey Caroline, Jade, Paul, Tommy, Tracey Hylätty none none none James James Luokka:Big Brother (Iso-Britannia)
Ruby Tuesday

”Ruby Tuesday” on vuonna 1967 julkaistu single brittiläiseltä rockyhtyeeltä The Rolling Stonesilta. ”Ruby Tuesday” julkaistiin singlen B-puolena, sillä kappale ”Let’s Spend the Night Together” oli singlen A-puoli.Nyman 2009. s. 77. ”Ruby Tuesday” menestyi erittäin hyvin kaupallisesti ja on yhä hyvin arvostettu kappale. Rolling Stone -lehti listasi ”Ruby Tuesdayn” kaikkien aikojen parhaiden kappaleiden listallaan 500 Best Songs Of All Time, sijalle 310. ==Lähteet== * ===Viitteet=== Luokka:The Rolling Stonesin kappaleet Luokka:Vuoden 1967 kappaleet Luokka:Billboard Hot 100 -listan ykköset
Eptic

Eptic (oik. Michaël Bella, s. 9. huhtikuuta 1993 Waasmunster, Flanderi, Belgia) on belgialainen dubstep-tuottaja ja DJ. Eptic nousi suuren suosioon julkaistuaan Like A Boss EP:en, joka nousi Top 5 -listalle Beatportin dubstep- listalla. Like A Boss EP oli Beatportin dubstep Top 10 -listalla seitsemän viikkoa.http://www.facebook.com/epticdubstep/info?ref=ts == Diskografia == === Extended Play -levyt === * Eptic (2011) * Like A Boss (2012) * Mastermind (2012) * Doom (2013) * The End (2014) * Immortal (2015) * Overlord (2016) *Anti-Human (2018) === Singlet === * "Slime City" / "Trouble" (2012) === Muut kappaleet === * "Danger" (julkaistiin SoundCloudissa) (2011) * "Obey" (julkaistiin Chronos Recordsin Obey EP:llä) (2011) * "Fools" (julkaistiin Chronos Recordsin Farmville EP:llä) (2011) * "Nas-T" (julkaistiin ilmaisena latauksena) (2011) * "Jealousy" (julkaistiin ilmaisena latauksena) (2011) * "Stick Up VIP" (julkaistiin ilmaisena latauksena Eptic:in Facebook-sivulla) (2012) * "Ninja Challenge" (mukana Habstrakt) (julkaistiin Never Say Die Recordsin Never Say Die -kokoelma-albumilla) (2012) * "Gutter" (julkaistiin Never Say Die Recordsin Never Say Die Vol. 2 -kokoelma-albumilla) (2013) * "Deathray" VIP (julkaistiin Never Say Die Recordsin Never Say Die Vol. 2 -kokoelma-albumilla) (2013) * "Space Cats" (julkaistiin Never Say Die Recordsin Never Say Die Vol. 3 -kokoelma-albumilla) (2014) === Mixit === * Eptic - All That Sawce Mix (2011) === Remixit === * Modestep - Feel Good (Eptic Remix) (2011) * SKisM - Power (Eptic Remix) (2012) * Lavela feat. Funsta - Scatta (Eptic Remix) (2012) * Excision & Datsik - 8 Bit Superhero (Eptic Remix) (2012) * Virus Syndicate - Ayah Bass (Eptic Remix) (2012) * Technotronic - Pump Up The Jam (Eptic Remix Edit) (2012) * Barely Alive feat. Jeff Sontag - Sell Your Soul (Eptic Remix) (2014) == Lähteet == * https://soundcloud.com/eptic * http://www.beatport.com/artist/eptic/170988/releases?perPage=150 === Viitteet === == Aiheesta muualla == * Eptic Facebook * Eptic Twitter * Eptic Beatport * Eptic SoundCloud * Eptic YouTube Luokka:Belgialaiset elektronisen musiikin artistit Luokka:Musiikkituottajat Luokka:Dubstep-tuottajat Luokka:Belgialaiset house-artistit Luokka:Drum and bass -artistit Luokka:Vuonna 1993 syntyneet Luokka:Elävät henkilöt
Anu Niemi

Anu Marjatta Niemi (ent. Raipia, s. 4. heinäkuuta 1974 Kurikka) on suomalainen näyttelijä, teatteriopettaja, ohjaaja, käsikirjoittaja ja yrittäjä. Hän on näytellyt Minna Haaviston roolia televisiosarjassa Uusi päivä. Koulutukseltaan Niemi on teatteritaiteen maisteri, kasvatustieteilijä ja ilmaisutaidon opettaja. Niemi toiminut näyttelijänä Tampereen Komediateatterissa vuosina 1996–2014 ja Porin Teatterissa 1999–2000. Niemi on näytellyt myös muun muassa Tampereen Improvisaatioteatteri Snorkkelissa ja Pyynikin kesäteatterissa. Vuosina 1996–2014 hän toimi teatteri-ilmaisun opettajana Suomen Teatteriopistossa. Niemi on toiminut kesäkuusta 2017 alkaen toimitusjohtajana Tampereella toimivalla hyvinvointiin keskittyvällä Studio Vintillä. Yrityksen toinen omistaja on näyttelijä Sanni Haahdenmaa. Niemellä on myös koulutuksiin ja esityksiin keskittyvä HealingTHEATRE-yritys. == Yksityiselämä == Niemi oli naimisissa ohjaaja Panu Raipian kanssa vuosina 1999–2014. Liitosta on yksi tytär (s. 2004). Niemi kihlautui rakennusarkkitehti, tenori Tero Harjunniemen kanssa kesällä 2018. == Filmografia == === Elokuvat === Vuosi Sarja Rooli 2012 Härmä notaarin veljen vaimo === Televisiosarjat === Vuosi Sarja Rooli 2003 Tie Eedeniin 2006 Paavo ja Raili asiakas kampaamossa 2010–2014, 2015–2017, 2018 Uusi päivä Minna Haavisto (o.s. Alajoki) 2020–2021 Hotel Swan Helsinki Laura Teerisuo 2022 Koskinen Janina Tamminen Parlamentti Kaisa Mertala Musta valo Kati Nyman 2023 Piiritys Anja Heinonen == Lähteet == == Aiheesta muualla == * * * Anu Niemi suomalaisen teatterin tietopankki ILONA:ssa * Anu Niemen profiili Tampereen Freelance-Näyttelijöiden sivuilla Luokka:Suomalaiset näyttelijät Luokka:Suomalaiset näytelmäkirjailijat Luokka:Suomalaiset teatteriohjaajat Luokka:Suomalaiset opettajat Luokka:Suomalaiset käsikirjoittajat Luokka:Suomalaiset yrittäjät Luokka:Vuonna 1974 syntyneet Luokka:Elävät henkilöt
Toll Global Forwarding

Toll Global Forwarding on yksi viidestä Toll Group:n divisioonasta. Muita Toll Group:n divisioonia ovat Global Logistics, Global Express, Global Resources & Government Logistics sekä Domestic Forwarding. Toll Group on alun perin australialainen logistiikka- ja huolinta-alan yritys, jonka omistaa nykyään Japan Post. TGF Finland on osa Toll Global Forwarding:ia ja tarjoaa kansainvälistä lento- ja merirahtia, maantiekuljetuksia sekä huolinta- ja logistiikkapalveluita. == Historia == Toll Group:n perusti Albert F. Toll Newcastlessa Australiassa vuonna 1888. Alkujaan toiminta perustui hiilen kuljetukseen hevoskärryillä. 1960-luvulla Toll yhdistyi Peko Wallsend Groupin kanssa ja erikoistui kaivostoiminnassa käytettävien tavaroiden kuljetukseen. Tollin toimitusjohtaja Paul Little ja hallituksen puheenjohtaja Peter Rowsthorn ostivat yrityksen 1986. Toll listattiin pörssiin 1993 Australian Stock Exchangeen. Tollin liikevaihto on nykyään 8 700 miljoonaa Australian dollaria (n. 6.5 miljardia euroa) ja yhtiö työllistää yli 40 000 henkilöä 55 eri maassa (2011). Toll Group siirtyi Japan Post:n omistukseen yrityskaupan myötä vuonna 2015. == Lähteet == * http://www.post.japanpost.jp/index_en.html * http://www.tollglobalforwarding.com * http://www.tollgroup.com ===Viitteet=== Luokka:Logistiikkayhtiöt Luokka:Australialaiset yritykset Luokka:Japanilaiset yritykset
Doom and Gloom

”Doom And Gloom” on brittiläisen rockyhtyeen The Rolling Stonesin vuonna 2012 julkaistu rock/hard rock-kappale. == Kappaleen synty ja vastaanotto == The Rolling Stones teki kaksi uutta kappaletta juhlistaakseen upeaa 50-vuotista uraansa vuonna 2012. ”Doom And Gloom” menestyi myös kaupallisesti hyvin. Se nousi Kanadan singlelistalla ykköseksi, jaYhdysvalloissa sen paras sijoitus oli kahdeksas, Billboardin Heritage Rock -listalla. Billboardin Rock Songs -listalla kappale oli sijalla 30. Yhdistyneen kuningaskunnan virallisella singlelistalla ”Doom and Gloom” löytyi sijalta 61 ja Yhdistyneen kuningaskunnan Airplay Top 50 -listalla se oli 21. Vuonna 2012 julkaistulta The Rolling Stonesin kokoelma levyltä Grrr!, löytyvät yhtyeen vanhojen hittien lisäksi myös ”Doom and Gloom” ja ”One More Shot”. ==Kokoonpano kappaleella== *Mick Jagger – laulu, kitara *Keith Richards – kitara, bassokitara *Ron Wood – kitara *Charlie Watts – rummut Luokka:The Rolling Stonesin kappaleet Luokka:Vuoden 2012 kappaleet
Jyväskylän Weikot

Jyväskylän Weikot on jyväskyläläinen urheiluseura, joka keskittyy nykyisin koripalloon. Seura perustettiin vuonna 1905. Jyväskylän Weikot nousi Koripallon I-divisioonaan kaudeksi 2012–2013. Weikot oli 1950- ja 1960-luvulla TUL:n parhaita pesäpalloseuroja. Se pelasi sekä Pesäpalloliiton että TUL:n sarjoissa. Liittojen yhteistoiminnan katkettua 1955 seura jakautui kahtia, Weikot jatkoivat TUL:n puolella ja SPL:n sarjassa pelattiin nimellä Veikot–55, joka vuonna 1957 muuttui muotoon Jyväskylän Pesä-Veikot. Pesä-Veikot pelasivat myös lentopalloa ja voittivat naisten puolella Suomen mestaruuksia. == Pesäpallo == === Junioritoiminta === Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Joukkue Mitalit Vuodet Yhteensä A-pojat A-pojat Yhteensä: Yhteensä: Yhteensä: 4 A-pojat == Palkinnot ja huomionosoitukset == === Miesten Itä-Länsi-valinnat === ==== Jyväskylän Veikot ==== *Paavo Reiju (1955) * Reino Hakkarainen (1956) * Aimo Paavola (1956) * Eero Ritvanen (1956) ==== Jyväskylän Pesä-Veikot ==== * Aimo Paavola (1957) * Paavo Reiju (1958) === Miesten Liitto-Lehdistö-valinnat === * Aimo Paavola (1958) * Keijo Salo (1958) * Olli Talvisto (1958) == Lähteet == == Aiheesta muualla == *Viralliset kotisivut *Pesä-Veikkojen pesäpalloilijat *Weikkojen pesäpalloilijat Luokka:Suomalaiset koripalloseurat Luokka:Jyväskyläläiset urheiluseurat
Pallosalama (kirja)

Pallosalama on yhdeksäs Ian Flemingin kirjoittama James Bond -kirja. Kirja julkaistiin vuonna 1961. Kirjan pohjalta tehtiin vuonna 1965 samanniminen elokuvasovitus. Kirjassa rikollisjärjestö Spectre kaappaa Naton pommikoneen ja vaatii siitä sadan miljoonan punnan lunnaita. MI6 lähettää 007:n jäljittämään konetta. ==Henkilöt== * James Bond * Domino Vitali * Emilio Largo * Felix Leiter * Kreivi Lippe * Ernst Stavro Blofeld * Patricia Fearing * Giuseppe Petacchi * M * Miss Moneypenny * Bill Tanner * Kotze * Pedersen * Falcon * Sir James Moloney * May Maxwell == Lähteet == * Ian Fleming, Authorscalendar.info Luokka:Englantilaiset romaanit Luokka:Vakoiluromaanit Luokka:James Bond -kirjat Luokka:Vuoden 1961 kirjat
Oliver Webb

pienoiskuva|Oliver Webb Nürburgringin kilpailussa World Series by Renault -kaudella 2011. Oliver ”Oli” James Webb (s. 20. maaliskuuta 1991 Manchester) on brittiläinen moottoriurheilija. Hän aloitti uransa karting-sarjoissa yhdeksänvuotiaana. Vuonna 2004 hän voitti Mini Max Championship -sarjan mestaruuden. Vuosina 2005–2006 Webb kilpaili T-Cars-sarjassa sijoittuen toiseksi Autumn Trophy -luokassa 2005 ja kolmanneksi pääsarjassa 2006. Vuosina 2007–2009 Webb kilpaili Britannian Formula Renault -sarjassa sijoittuen sarjan kolmanneksi vuonna 2009. Samana vuonna Webb kilpaili Eurocup Formula Renault -sarjassa. Vuonna 2008 Webb sijoittui toiseksi Portugalin Formula Renault -talvisarjassa. Vuonna 2010 Webb sijoittui kolmanneksi Britannian F3-sarjassa. Vuonna 2011 Webb ajoi Formula Renault 3.5 -sarjassa saavuttaen 17 pistettä ja sijoittuen loppupisteissä 21:nneksi. Vuosina 2011–2012 Webb kilpaili Indy Lights -sarjassa vaihtelevalla menestyksellä. Vuonna 2013 Webb teki paluun Formula Renault 3.5 -luokassa saavuttaen 27 pistettä. Vuonna 2014 Webb ajoi vain viisi kilpailua samassa sarjassa saavuttamatta pisteitä. ==Aiheesta muualla== * Oliver Webb Driverdb.com-sivustolla. Luokka:Brittiläiset autourheilijat Luokka:Vuonna 1991 syntyneet Luokka:Formula Renault 3.5 -kuljettajat Luokka:Elävät henkilöt
Reikä sydämessäni

Reikä sydämessäni (Ett hål i mitt hjärta) on vuonna 2004 ensi-iltansa saanut ruotsalaisen Lukas Moodyssonin käsikirjoittama ja ohjaama draamaelokuva. == Juoni == Ankeassa kerrostaloasunnossa kuvataan amatööripornoa. Kaksi miestä ja yksi nainen sekoilevat kameran kanssa. Toisen miehen murrosikäinen poika istuu pimennetyssä huoneessaan, kuuntelee synkkää metelimusiikkia ja kasvattaa kastematoja. Kohtausten seassa nähdään lähikuvia kirurgisista leikkauksista ja runnellusta tekovaginasta. == Vastaanotto == Helsingin Sanomissa Kati Sinisalo aloitti arvionsa sanomalla, että Reikä sydämessäni on ruma, vastenmielinen ja ahdistava elokuva. Hän tunnusti, ettei edes pystynyt katsomaan kaikkia sen inhottavimpia kuvia. Elitistin Ilja Rautson mielestä tosi-tv-tyylillä kuvattu elokuva on katsojia vaivaannuttava ja tekijöitään nöyryyttävä: ”Irvokas, paikallaan junnaava pintakatsaus monimutkaiseen aiheeseen, jota sietäisi käsitellä ihan vakavastikin.” Turun Sanomien Tapani Maskulan mielestä Reikä sydämessäni sisältää paljon oikeansuuntaisia ideoita, joista useimmat kuitenkin tukahtuvat itseriittoisen ja härskin pintakuoren alle. == Lähteet == Luokka:Ruotsalaiset draamaelokuvat Luokka:Vuoden 2004 ruotsalaiset elokuvat
Sodan oppitunnit

Sodan oppitunnit (The Fog of War: Eleven Lessons from the Life of Robert S. McNamara) on vuonna 2003 ensi-iltansa saanut Errol Morrisin ohjaama dokumenttielokuva, Yhdysvaltain 1960-luvun Kennedyn ja Johnsonin hallitusten puolustusministeristä Robert McNamarasta. Elokuva sai parhaan dokumenttielokuvan Oscar-palkinnon vuonna 2004. == Lähteet == == Aiheesta muualla == * Luokka:Yhdysvaltalaiset dokumenttielokuvat Luokka:Vuoden 2003 dokumenttielokuvat
George McNamara

George Andrew McNamara (26. elokuuta 1886 – 10. maaliskuuta 1952) oli kanadalainen ammattijääkiekkoilija. Hän voitti vuonna 1914 Stanley Cupin Toronto Blueshirtsin joukkueessa. Hänen veljensä Harold ja Howard McNamara pelasivat hekin jääkiekkoa ammattilaisina. George McNamara valittiin Hockey Hall of Fameen 1958. ==Aiheesta muualla== * Legends Of Hockey/George McNamara Luokka:Vuonna 1886 syntyneet Luokka:Vuonna 1952 kuolleet Luokka:Kanadalaiset jääkiekkoilijat Luokka:Hockey Hall of Fame
Grrr! (The Rolling Stonesin albumi)

Grrr! (tyyliteltynä GRRR!) on brittiläisen rockyhtyeen The Rolling Stonesin vuonna 2012 ilmestynyt kokoelma-albumi. Yhtye juhlisti sillä 50-vuotista taivaltaan. Levystä on saatavilla 40, 60 tai 80 kappaleen versiot. == 40 kappaleen versio == 40 kappaleen versiossa on 40 The Rolling Stonesin jäsenten valitsemaa kappaletta, joita he pitävät omina suosikkeinaan tai yhtyeen parhaina. 40 kappaleen versiossa, kappaleet on jaoteltu sillä tavalla, että ensimmäisellä levyllä on 20 kappaletta, vuosilta 1962–1969 ja toisella albumilla kappaleita vuosilta 1971–2012. Kakkoslevyllä on kaksi täysin uutta kappaletta ”Doom and Gloom” ja ”One More Shot”, jotka julkaistiin lokakuussa 2012. == Kappaleet == === 2CD-painos === ==== CD 1 ==== # Come On # Not Fade Away # It’s All Over Now # Little Red Rooster # The Last Time # (I Can’t Get No) Satisfaction # Get Off of My Cloud # As Tears Go By # 19th Nervous Breakdown # Have You Seen Your Mother Baby, Standing in the Shadow # Paint It, Black # Let’s Spend the Night Together # Ruby Tuesday # Jumpin’ Jack Flash # Street Fighting Man # Sympathy for the Devil # Honky Tonk Women # You Can’t Always Get What You Want # Gimme Shelter # Wild Horses === CD 2 === # Brown Sugar # Tumbling Dice # It’s Only Rock ’n’ Roll (But I Like It) # Angie # Fool to Cry # Beast of Burden # Miss You # Respectable # Emotional Rescue # Start Me Up # Waiting on a Friend # Happy # Undercover of the Night # Harlem Shuffle # Mixed Emotions # Love Is Strong # Anybody Seen My Baby? # Don’t Stop # Doom and Gloom # One More Shot == Kokoonpano == * Mick Jagger (kaikki kappaleet) – laulu, huuliharppu, kitara, kosketinsoitin, lyömäsoittimet * Keith Richards (kaikki kappaleet) – kitarat, laulu (kappaleet "Happy", "You Got the Silver" ja "Salt of the Earth (ensimmäinen säkeistö)), kosketinsoitin, bassokitara, lyömäsoittimet * Charlie Watts (kaikki kappaleet) – rummut, lyömäsoittimet * Brian Jones (1962–69) – kitara, huuliharppu, kosketinsoitin, lyömäsoittimet, taustalaulu, banjo, sitar, mandoliini, bassokitara, nokkahuilu, dulcimer, saksofoni, klarinetti, marimba, xylofoni, kellopeli, harppu, tambura, tabla, kazoo, autoharp, vibrafoni * Bill Wyman (1962–92) – bassokitara, kosketinsoitin, taustalaulu, lyömäsoittimet * Mick Taylor (1969–74) – kitara, taustalaulu * Ronnie Wood (1975–present) – kitara, taustalaulu == Arvostelut == * AllMusic: AllMusic review == Lähteet == == Aiheesta muualla == * GRRR! discogs.com -sivustolla Luokka:Vuoden 2012 kokoelma-albumit Luokka:The Rolling Stonesin kokoelma-albumit
Völkl

Völkl on saksalainen laskettelusuksien valmistaja. Suksista se on laajentanut valikoimaansa myös muihin ulkoiluvarusteisiin, lumilautoihin ja tennisvarusteisiin. Luokka:Urheiluvälinevalmistajat Luokka:saksalaiset yritykset Luokka:Urheiluvälinemerkit
Abd-ul-Aziz (sulttaani)

Abd-ul-Aziz (, ) (8. helmikuuta 1830 – 4. kesäkuuta 1876) oli 32. Osmanien valtakunnan sulttaani ja 111. islamin kalifi. Abd-ul-Aziz oli Mahmut II:n poika ja Abd-ul-Mejidin veli. Hänen veljensä kuoli 25. kesäkuuta 1861 ja otti veljensä paikan 31-vuotiaana. Abd-ul-Azizilla oli kuusi vaimoa: Dürr-i Nev Baş, Hayran-î-Dil, Eda-Dil, Neş’erek (Nesrin), Gevheri ja Yıldız (Gözde). == Kunnianosoituksia == * Meksikon kotkan keisarillinen ritarikunta ketjulla (Meksiko, 1865) * Sukkanauharitarikunnan ritari (Yhdistynyt kuningaskunta, 1867) * Kultaisen taljan ritarikunnan ritari (Espanja, 1870) * Pietari Fredrik Ludvigin ritarikunnan suurristi kultakruunulla (Oldenburg, 1874) == Lähteet == == Aiheesta muualla == Luokka:Osmanien hallitsijat Luokka:Vuonna 1830 syntyneet Luokka:Vuonna 1876 kuolleet
Gradara

Gradara on pieni linnoituskaupunki Pesaro e Urbinon maakunnassa Marchen hallintoalueella Keski-Italiassa. == Historia == Keskiajalla Gradaran linnaa ja kaupunkia hallitsi Malatestan suku. Malatestoilta Federico da Montefeltro valloitti linnan Sforzan suvulle. Tällöin linnaan muutti myös Lucrezia Borgia, joka oli naitettu Giovanni Sforzalle vuonna 1493. Lucrezia ei viihtynyt linnassa. Kirjeissään hän valitteli inhoavansa vetoisaa linnaa. Tämän jälkeenkin linnan omistus vaihtui useasti, kuuluen muiden muassa Della Roveren, Borgian ja Medicin suvuille. == Jumalainen näytelmä == Gradaran linna tunnetaan myös Dante Alighierin Jumalaisesta näytelmästä. Rakastavaisten Paolon ja Francescan tarina sijoittuu kaupunkiin tositapahtumiin perustuen. == Lähteet == == Aiheesta muualla == Luokka:Pesaro e Urbinon maakunnan kunnat
Hugo Ahlberg

Hugo Wilhelm Ahlberg (25. helmikuuta 1930 Helsinki – 9. lokakuuta 1996 Turku) oli suomalainen radio- ja televisiojuontaja ja yritysjohtaja. Hän työskenteli Oy Scan-Auto Ab:n mainospäällikkönä ennen kuin hänestä tuli yrityksen pääjohtaja. Ahlberg esiintyi äänellään 1950-luvun lopulta alkaen muun muassa Saabin ja Fazerin mainoksissa sekä Suomen Tietotoimiston uutistenlukijana. Hän selosti myös useita luonto- sekä matkailuaiheisia filmejä, ja esimerkiksi presidentti Urho Kekkosen 60-vuotiselokuvassa. Hugo Ahlberg juonsi monen monta Miss Suomi-kisaa ja häntä kutsuttiinkin "Mr. Ääneksi". Hän selosti monta "Eläintarhan ajoa" ja oli kiinnostunut autourheilusta ja saikin jo 16-vuotiaana ajokortin erikoisluvalla presidentiltä. Hän selosti tunnetuksi tullutta automatkailuaiheista televisiosarjaa Nelostie. Ahlbergin viimeiseksi juontotyöksi jäi Yle TV2:n sarja Suomen Parhaat, jossa etsittiin eri alojen parhaita ammattilaisia. Ahlberg toimi Suomen Tietotoimiston radiotoimituksen päällikkönä vuosina 1956–1963.Hugo Ahlberg 60 vuotta. Linja-auto-lehti 7/1989, s. 56. Helsinki: Linja-autoliitto, 1989. Scan-Autossa Ahlberg työskenteli tiedotuspäällikkönä vuosina 1963–1969, henkilöauto-osaston päällikkönä vuosina 1969–1977, virkaatekevänä toimitusjohtajana vuosina 1977–1978 ja vakituisena toimitusjohtajana vuodesta 1978. Työnsä ohella hän oli muun muassa Autoalan Tiedotuskeskuksen ja Autotuojat ry:n hallituksen jäsenenä, Mainostajien liiton johtokunnan jäsenenä, vakuutusyhtiö Fennian hallintoneuvoston jäsenenä sekä Mainonnan neuvottelukunnan puheenjohtajana. Ahlberg sai kauppaneuvoksen arvonimen vuonna 1987. ==Lähteet== ==Aiheesta muualla== * * Tie kuin elämä, Hugo Ahlberg esittelee uutta Nelostie-ohjelmasarjaa 1965, 2 min, Elävä muisti -sivusto Luokka:Suomalaiset televisiotoimittajat Luokka:Suomalaiset televisiokasvot Luokka:Suomalaiset uutisankkurit Luokka:Suomalaiset yritysjohtajat Luokka:Kauppaneuvokset Luokka:Vuonna 1930 syntyneet Luokka:Vuonna 1996 kuolleet
Bouse Hutton

John Bower "Bouse" Hutton (24. lokakuuta 1877 – 27.lokakuuta 1962) oli kanadalainen jääkiekkomaalivahti, jonka seura oli Ottawa Hockey Club. Hutton pelasi myös lacrossea Ottawa Capitalsissa ja kanadalaista jalkapalloa Ottawa Rough Ridersissa. Hän saavutti huipputason kussakin kolmessa lajissa voittaen mestaruuden jokaisessa. Pelaajauran jälkeen Hutton oli jääkiekossa kykyjenetsijä Ottawalle vuosien ajan. Hänet nimettiin Hockey Hall of Fameen jäseneksi 1963. ==Lähteet== ==Aiheesta muualla== * Bouse Hutton/LegendsOfHockey Luokka:Vuonna 1877 syntyneet Luokka:Vuonna 1962 kuolleet Luokka:Hockey Hall of Fame Luokka:Kanadalaiset jääkiekkomaalivahdit
Viimeinen suudelma

Viimeinen suudelma (L’ultimo bacio) on vuonna 2001 ensi-iltansa saanut Gabriele Muccinon käsikirjoittama ja ohjaama elokuva. == Lähteet == Luokka:Vuoden 2001 italialaiset elokuvat Luokka:Romanttiset komediat
Rafael von Frenckell

Rafael Theodor von Frenckell (21. marraskuuta 1883 Helsinki – 16. huhtikuuta 1978 Helsinki) oli suomalainen teollisuusjohtaja. Hänelle myönnettiin 1943 vuorineuvoksen arvo. Frenckell oli W. Rosenlew & Co:n toimitusjohtaja 1916–1923 ja jälleen 1932–1946 ja Suomen Paperitehtaitten Yhdistyksen toimitusjohtaja 1923-1931.Otavan Iso tietosanakirja, Otava 1968, osa 2, p. 1526 Hänen veljensä oli Erik von Frenckell ja isänsä Carl Theodor von Frenckell. Rafael von Frenckell pääsi ylioppilaaksi 1901 ja hän suoritti ylemmän hallintotutkinnon 1905 sekä oikeustutkinnon 1906. Varatuomarin arvon hän sai 1909. 50-vuotias. Varatuomari R. von Frenckell, Helsingin Sanomat, 21.11.1933, nro 314, s. 6, Kansalliskirjaston digitaaliset aineistot Von Frenckell toimi vt. notaarina Helsingin maistraatissa 1907–1909 ja Suomen Luotonantajayhdistyksen lakiasiaosaston johtaja 1909–1913. Vuosina 1912–1913 hän järjesti Helsingin Pörssin ja oli sen johtajana. Hän oli sen jälkeen 1914–1916 Vaasan Osake-Pankin keskuskonttorin johtajana ja 1916–1923 W. Rosenlew & Co Oy:n johtajana Porissa. Suomen Paperitehtaitten Yhdistyksen toimitusjohtajana von Frenckell oli 1923–1931. Von Frenckell kuului Oy Pörssin, Oy Securitaksen, Oy Töölön Sokeritehtaan, Oy Hietalahden Sokeritehtaan, Vaasan-Pohjanmeren Oy:n, Oy Neptunin. Äetsän Tehtaat Oy:n, Oy Himangon ja Ylivieskan, Leppäkosken Tehtaat Oy:n ja Kotkan Sulfaattitehdas Oy:n hallituksiin. Von Frenckell toimi J. C. Frenckell & Son Ab:n, Frenckellska Tryckeri Ab:n, Oy Tiilen ja Oy Matkakosken hallitusten puheenjohtajana. Hän oli myös Suomen Paperitehtaitten Yhdistyksen hallintoneuvoston, Keskuskauppakamarin työ- ja lakivaliokunnan, Kansainvälisen Kauppakamarin ja Saksalais-suomalaisen kauppakamarin jäsen. Hän oli myös jäsenenä siinä komiteassa, joka laski liikkeeseen Suomen ensimmäinen vapaudenlainan. Useat Pekkalan hallituksen ministerit vaativat vaaran vuosina von Frenckelliä eroamaan poliittisista syistä toimitusjohtajan tehtävästään. Vaatimus perustui hänen lämpimiin Saksan-yhteyksiinsä. Vuonna 1946 von Freckell erosikin, tosin pääasiassa eläkkeelle siirtymisen takia. ==Lähteet== Luokka:Suomalaiset yritysjohtajat Luokka:Vuorineuvokset Luokka:Vuonna 1883 syntyneet Luokka:Vuonna 1978 kuolleet
Soturin varjo

Soturin varjo tai Kerran sotureita 2 (What Becomes of the Broken Hearted) on vuonna 1999 ensi-iltansa saanut Ian Munen ohjaama uusiseelantilainen elokuva, joka kertoo Uuden-Seelannin maoreihin kuuluvasta väkivaltaisen isän tyrannisoimasta perheestä. Elokuva perustuu Alan Duffin romaaniin Soturin varjo. Kirja on jatko-osa romaanille Kerran sotureita, jonka pohjalta syntyi Lee Tamahorin vuonna 1994 ohjaama samanniminen elokuva. == Lähteet == Luokka:Uusiseelantilaiset elokuvat Luokka:Vuoden 1999 elokuvat Luokka:Draamaelokuvat
Teemu Aromaa

Teemu Tapio Salvador Aromaa (s. 13. syyskuuta 1973 Helsinki)Teatterit ja teatterintekijät 2005, Teatterin tiedotuskeskus 2005, ISBN 952-471-629-1, sivu 116. on suomalainen näyttelijä. Hän valmistui teatteritaiteen maisteriksi teatterikorkeakoulusta vuonna 2000. Aromaa on esiintynyt elokuvissa, televisiosarjoissa ja näyttämöllä muun muassa Turun Linnateatterissa, Espoon Kaupunginteatterissa ja Komediateatteri Arenassa.Teemu Aromaa, Ilona- esitystietokanta, Teatterin tiedotuskeskus, viitattu 18.12.2014. ==Filmografia== === Elokuvat === Vuosi Elokuva / Televisioelokuva / Lyhytelokuva Rooli 1977 Ukkovarvas lapsi 1978 Korvat Teemu 1980 Martinin rikos Einar 1982 Kahdeksan peiliä Heikki Salameno 1987 Maailman pisin mies 1993 Virtaset ja Kekkonen Paavo nuorukaisena 1999 Lapinpoika Ripe Downhill City Artsi Sompanen 2002 Kunniavelka Ambulanssikuski 2003 Pahat pojat postimies 2005 Onnen varjot Jarkon asiakas, mies 2 Isä, äiti, lumi 2006 Matti Kojonkoski 2008 Risto Räppääjä Pontus Perhonen 2011 Tunarit 2013 Ainoat oikeat pukumies 2016 Love Records – Anna mulle Lovee Jukka Tolonen 2019 Fingerpori Adolf Hitler 2023 Skimbagirls Late === Televisiosarjat === Vuosi Sarja Rooli 1995 Kotikatu pullakuski 1999–2001 Muodollisesti pätevä studio-ohjaaja 2000 Kylmäverisesti sinun Stårk 2000–2001 Kotikatu Heka 2006 Uudisraivaaja Jussi Mogadishu Avenue konstaapeli 2010 Helppo elämä Ilkka Vähämaa 2012 Helsingin herra Lasse Kimmo Harri Roba narkkari 2015 Big Bang! useita rooleja 2017 Syke Juuso Aallonmurtaja Salo 2018 Kummeli esittää: Kontio & Parmas Jouni Joronen Härölä useita rooleja 2019 Jarin ja Karin kesäloma Kottarainen Rehtori IT- Lorenz 2020 Sunnuntailounas komisario Hurskainen 2021 Modernit miehet Kaitzu 2022 Jukka Lindströmin Sivuhistoria Samu Schildt Rakkaat lapset Tuure 2023 Jarkko Tammisen maailma 2024 Karkurit intendentti ==Lähteet== == Aiheesta muualla == * * Luokka:Suomalaiset näyttelijät Luokka:Suomalaiset teatterinäyttelijät Luokka:Vuonna 1973 syntyneet Luokka:Elävät henkilöt Luokka:suomalaiset improvisoijat
James Frey

James Frey (12. syyskuuta 1969 Cleveland, Ohio) on yhdysvaltalainen kirjailija. Freyltä on suomennettu puolifiktiivinen muistelmateos Miljoonia sirpaleita (2006) ja hänen yhdessä Nils Johnson-Sheltonin kanssa kirjoittamansa Endgame-trilogia. == Teokset == * * My Friend Leonard (2005) * Bright Shiny Morning (2008) * The Final Testament of the Holy Bible (2011) ;Lorien Legacies (yhdessä Jobie Hughesin kanssa salanimellä Pittacus Lore) * I Am Number Four (2010) * The Power of Six (2011) * The Rise of Nine (2012) * The Fall of Five (2013) * The Revenge of Seven (2014) * The Fate of Ten (2015) * United As One (2016) ;Endgame-trilogia (yhdessä Nils Johnson-Sheltonin kanssa) * * * == Lähteet == ==Aiheesta muualla== * James Freyn kotisivut Luokka:Elävät henkilöt Luokka:Vuonna 1969 syntyneet Luokka:Yhdysvaltalaiset kirjailijat
Elling

Elling on vuonna 2001 ensi-iltansa saanut norjalainen, Petter Næssin ohjaama elokuva. Se kertoo äitinsä luona aikuiseksi asuneesta neuroottisesta runoilijasta Ellingistä ja seksihullusta mutta vähä-älyisestä Kjell Bjarnesta, jotka viranomaiset osoittavat asumaan samaan tukiasuntoon Oslossa. Elokuva oli ehdolla parhaan ulkomaisen elokuvan Oscar-palkintoon. Se sai jatko-osan Äidin Elling vuonna 2003. == Lähteet == Luokka:Vuoden 2001 elokuvat Luokka:Norjalaiset draamaelokuvat Luokka:Mustan komedian elokuvat
Copper Box

Copper Box on urheiluhalli Lontoon olympiapuistossa. Siellä järjestettiin kesäolympialaisten 2012 käsipallo ja nykyaikaisen viisiottelun miekkailutapahtumat. Paralympialaisissa siellä pelattiin maalipalloa. Olympiakisojen jälkeen areena siirtyi lontoolaisen London Lions -koripallojoukkueen käyttöön. == Lähteet == == Aiheesta muualla == * London 2012 - Copper Box * Make Architects - Copper Box Luokka:Käsipallo kesäolympialaisissa 2012 Luokka:Lontoon rakennukset ja rakennelmat
Teppo Airaksinen

Teppo Airaksinen (s. 1982) on suomalainen ohjaaja ja käsikirjoittaja. Airaksinen on ohjannut ja käsikirjoittanut lyhytelokuvia, televisiosarjoja (Kimmo, Uusi päivä) sekä elokuvia (Kulman pojat, Napapiirin sankarit 2). Hän on toiminut myös rekvisiitta-assistenttina (Colorado Avenue) ja järjestysapulaisena (Joulutarina). Vuonna 2012 Airaksinen oli ehdolla vuoden ohjaajan Kultaisen Venlan saajaksi Kimmo-televisiosarjasta. Kimmo oli samana vuonna ehdolla vuoden parhaan komediaohjelman sarjassa. Airaksinen ohjasi muusikko Juice Leskisestä kertovan elämäkertaelokuvan Juice Antti Heikkisen kirjoittaman elämäkerran pohjalta. Airaksisen lyhytelokuva Katto voitti vuonna 2017 Cannesin elokuvajuhlilla lyhytelokuvien kilpasarjassa kakkospalkinnon. == Filmografia == === Elokuvat === * Kulman pojat (2012), ohjaus ja käsikirjoitus * Napapiirin sankarit 2 (2015), ohjaus * Juice (2018), ohjaus * Supercool (2021), ohjaus ===Lyhytelokuvat=== * Suurin ja kaunein (2008), ohjaus * Onnelliset läskit (2010), ohjaus ja käsikirjoitus * Jalkapallomaa (2013), ohjaus * Katto (2017), ohjaus * Keppi (2019), ohjaus * Lankahttps://www.aftenposten.no/video/i/JQdQJ7/teppet-lanka. Aftenposten.no === Televisiosarjat === * Uusi päivä (2010–2013), ohjaus * Kimmo (2012–2017), ohjaus * Kerran viikossa (2013), ohjaus * Pasila 2.5 – The Spin-Off (2014–2015), ohjaus * Hinnalla millä hyvänsä (2015), ohjaus * Luojan kiitos! (2015), ohjaus * Putous (2015), ohjaus * Downshiftaajat (2015–2016), ohjaus * Sipoon herttua (2018), ohjaus * Pohjolan laki (2020), ohjaus * Etsijät (2023), ohjaus ==Lähteet== Luokka:Suomalaiset televisio-ohjaajat Luokka:Elävät henkilöt Luokka:Vuonna 1982 syntyneet
Sutten valtakunta

Sutten valtakunta (L’Empire des loups) on vuonna 2005 ensi-iltansa saanut Chris Nahonin ohjaama elokuva. ==Juoni== Anna Heymes, tyylikäs 31-vuotias pariisilainen kotirouva kokee painajaisia ja harhanäkyjä kaupungissa tapahtuvista raaoista murhista. Samaan aikaan kaksi poliisimiestä selvittävät murhatapauksia. Juoni tiivistyy, kun Annalle selviää että hänen oma turkkilaistaustansa on yritetty häivyttää plastiikkakirurgisin toimenpitein. Eri juonenkäänteistä seuraa välienselvittely turkkilaismafian ja Annaa etsivän murhaajan välillä. == Roolit == ==Lähteet== Luokka:Vuoden 2005 ranskalaiset elokuvat Luokka:Ranskalaiset jännityselokuvat
Petteri Voutilainen

Petteri Voutilainen (s. 1. kesäkuuta 1960) on suomalainen aktiiviuransa lopettanut koripalloilija. == Ura == Voutilaisen kasvattajaseura on Kontulan Urheilijat. Hän aloitti pääsarjauransa kaudella 1978–1979 Porvoon Tarmossa, jota hän edusti kahden kauden ajan. Vuonna 1980 Voutilainen siirtyi pelaamaan Turun NMKY:hyn, jota hän edusti pääsarjauransa loppuun asti vuoteen 1995. Pisteiden valossa hänen paras kautensa oli kausi 1987–1988, jolloin hän teki 15,9 pistettä ottelua kohden. == Katso myös == * Luettelo 2 000 levypalloa saavuttaneista Korisliiga-pelaajista * Luettelo 5 000 pistettä saavuttaneista Korisliiga-pelaajista * Luettelo 500 ottelua pelanneista Korisliiga-pelaajista == Lähteet == == Aiheesta muualla == *Korisliigan pelaajaprofiili Luokka:Suomalaiset koripalloilijat Luokka:Vuonna 1960 syntyneet Luokka:Elävät henkilöt
Waldemar von Frenckell

Waldemar von Frenckell (15. toukokuuta 1853 Tampere – 28. toukokuuta 1936 Tukholma, Ruotsi) oli Frenckellska Tryckeri Ab:n omistaja, Leppäkoski Fabrikers Ab:n toimitusjohtaja ja J. C. Frenckell & Sonin isännöitsijä, joka sai kauppaneuvoksen arvon (1899). Viitattu 28.12.2012Ylioppilasmatrikkeli 1853–1899 Von Frenckellille myönnettiin myös todellisen valtioneuvoksen arvonimi. Hänen testamenttivaroillaan perustettiin Waldemar von Frenckellin säätiö 1938. Säätiön tarkoituksen oli edistää tieteellistä tutkimusta, palkita isänmaallista ja kulttuurityötä sekä tukea yhteiskunnallista ja tieteellistä toimintaa. Lisäksi perustettiin Waldemar von Frenckellin rahasto syöpätautien torjumiseksi.Otavan Iso tietosanakirja, Otava 1968, osa 2, p. 1526 Frenckellin vanhemmat olivat kauppaneuvos Frans von Frenckell ja Ida Matilda Bublina Kuhlström. Hänen veljensä oli Carl Theodor von Frenckell. Hän pääsi ylioppilaaksi Helsingin yksityislyseosta 1871. Waldemar von Frenckell oli aatelissäädyssä sukunsa edustaja valtiopäivillä 1882 ja 1904–1905. Waldemar von Frenckell oli naimisissa vuodesta 1886 Sigrid Procopén kanssa. ==Lähteet== Luokka:Suomalaiset yritysjohtajat Luokka:Suomalaiset aateliset Luokka:Kauppaneuvokset Luokka:Suomen suuriruhtinaskunnan aatelissäädyn valtiopäivämiehet Luokka:Suomalaiset lahjoittajat Luokka:Vuonna 1853 syntyneet Luokka:Vuonna 1936 kuolleet
Koripallon I-divisioona-kausi 2012–2013

Kausi 2012–2013 oli koripallon I-divisioonan 38. kausi. Kyseiseksi kaudeksi sarja jaettiin A- ja B-divisiooniin. A-divisioonan joukkueet pyrkivät nousemaan Korisliigaan ja B-divisioonan joukkueet yrittävät nousta A-divisioonaan. Uudistuksen myötä sarjan joukkuemäärää lisättiin. ==Runkosarja== ===IA-divisioona=== Pudotuspeleihin IB-divisioonaan # Joukkue O V T P 1 Porvoon Tarmo 24 19 5 38 2 Torpan Pojat 24 17 7 34 3 Tapiolan Honka 24 15 9 30 4 BC Nokia 24 13 11 26 5 Oulun NMKY 24 12 12 24 6 Äänekosken Huima 24 10 14 20 7 Säynätsalon Riento 24 8 16 16 8 Tampereen Pyrintö II 24 8 16 16 9 Ura Basket 24 6 18 12 ===IB-divisioona=== IA-divisioonaan II-divisioonaan # Joukkue O V T P 1 Keravan Kori-80 28 21 7 42 2 Turun NMKY 28 21 7 42 3 Järvenpään Koripalloseura 28 18 10 36 4 KaU Koris 28 17 11 34 5 BC Jyväskylä 28 11 17 22 6 HBA-Märsky 28 10 18 20 7 Espoo Basket Team 28 8 20 16 8 Jyväskylän Weikot 28 6 22 12 ==Pudotuspelit== ==Katso myös== * Korisliiga- kausi 2012–2013 ==Lähteet== Luokka:Koripallon miesten I-divisioonakaudet Luokka:Koripallosarjojen kausi 2012–2013/2013 *[#]: Sijoitus *[O]: Pelatut ottelut *[V]: Voitot *[T]: Tappiot *[P]: Pisteet
Minä olen Sam

Minä olen Sam (I Am Sam) on vuonna 2001 ensi-iltansa saanut Jessie Nelsonin ohjaama elokuva, jonka pääosaa esittää Sean Penn. Hän oli roolistaan ehdolla parhaan miespääosan Oscar-palkintoon. == Juoni == Elokuva kertoo kehitysvammaisen yksinhuoltajan Sam Dawsonin (Penn) yrityksistä kasvattaa tytärtään Lucya (Dakota Fanning). Tyttären kouluvaikeudet johtavat lastensuojeluviranomaisten väliintuloon. Sam menettää huoltajuutensa, mutta saa puolelleen vaikutusvaltaisen naisjuristin (Michelle Pfeiffer). == Rooleja == Lähde: Viitattu 9.8.2021. == Lähteet == Luokka:Vuoden 2001 yhdysvaltalaiset elokuvat Luokka:Yhdysvaltalaiset draamaelokuvat
Rabbids Land

Rabbids Land on Wii U:lle marraskuussa 2012 julkaistu videopeli. Sen näytteli ensimmäistä kertaa Ubisoft E3 2012-messuilla. Se on Raving Rabbids-sarjan seitsemäs peli, jos ei lasketa "Rabbids Go Phonea" sekä käsikonsolipelejä. ==Vastaanotto== Rabbids Land sai pääosin ristiriitaisen vastaanoton, sillä Metacriticin keskiarvoksi muodostui 52/100. IGN antoi pelille arvosanaksi 5.0 kutsuen sitä "keskinkertaiseksi seurapelin minipelikokoelmaksi". IGN yllättyi sen joistakin huvittavista minipeleistä sekä hyvästä laitteiston käytöstä, mutta kritisoi hengettömiä minipelejä, väsynyttä lautapelivalikoimaa ja kauheaa moninpeliä. Nintendo Life antoi pelille positiivisen arvion, antaen sille 7/10 pistettä. Nintendo Life yllättyi pelin hauskoista minipeleistä, mahtavista grafiikoista, mutta kritisoi muutamaa minipeliä sekä nähtävyyksien puutetta. Gane Informer antoi pelille vain 4/10 pistettä. Game Informer kritisoi väsynyttä lautapelikonseptin infusointia sekä matalaa uudelleenpelattavuusarvoa. Arvostelija kehui pelin animaatioita mahtaviksi, mutta grafiikat kokonaisuudessaan eivät olleet vaikuttavia, väittäen että peli olisi voitu vielä julkaista Wiille. Nintendo World Report antoi pelille 7/10 pistettä, kehuen sen hauskaa moninpeliä, Off-TV Playtä, sekä hyvin suunniteltua tyyliä, mutta kritisoi puolestaan matalaa vaikeustasoa, luovuuden puutetta sekä sitä että peliä pystyy samaan aikaan pelaamaan enimmillään vain kaksi pelaajaa. Gamereactor antoi pelille 5/10 pistettä kehuen huvittavia minipelejä sekä avattavien Rabbids-videoiden määrää, mutta kritisoi lautapelirakenteen tylsyyttä, minipelien pientä maksimipelaajamäärää sekä köyhää sisältöä. ==Lähteet== Luokka:Vuoden 2012 videopelit Luokka:Party-pelit Luokka:Wii U -pelit
Lakeuden Suurkisat

Lakeuden suurkisat ovat olleet suuria Suomen Valtakunnan Urheiluliiton urheilutapahtumia Etelä-Pohjanmaalla, mm. SeinäjoellaFinlandia-katsaus 240, 1954. Lakeuden Suurkisoja järjestettiin yleensä viiden vuoden väleinLakeuden kisat Seinäjoella; Pohjalainen 25.02.2013. Esimerkiksi vuonna 1988 kisoissa oli noin 9000 osanottajaaSVUL:n toimintakertomus 1988, sivu 22; Urheilumuseo == Lähteet == Luokka:Vuoden 1954 urheilu Luokka:Seinäjoen urheilutapahtumat
P-Hämppi

P-Hämppi on marraskuun lopulla 2012 avattu maanalainen pysäköintihalli Tampereella. Se sijaitsee Hämeenkadun itäpään eli Hatanpään valtatien ja Hämeenkadun risteyksen ja rautatieaseman välisen osuuden alapuolella. Se sisältää 972Finnpark: P-Hämppi pysäköintipaikkaa. P-Hämppi maksoi noin 64 miljoonaa euroaRonganramppi toimii vihdoinkin, Tamperelainen 3.12.2012 . Pysäköintiluola voitti palkinnon vuoden parhaana pysäköintitalona Euroopassa 2012 (European Parking Association Award 2013)Jalo Virkki ja Anna-Leea Hyry: Tipotien sosiaali- ja terveysasema sai Tampereen hyvän rakentamisen palkinnon 2013; Tampereen kaupunki 5.11.2013. Vuonna 2013 P-Hämppi palkittiin vuoden valaistuskohteena. P-Hämppi on saanut käyttäjiltä kiitosta käytettävyydestä. P-Hämpissä on leveät väylät autoille, ja jalankulkuväylät ovat erillisiä. Pysäköintilaitoksessa on turvallista ja selkeää liikkua. P-Hämppi sai suunnitteluvaiheessa osakseen kritiikkiä, joka kohdistui muun muassa Pikku- Kakkosen puiston leikkialueen saastehaittoihin. P-Hämppi louhittiinkin vain toisesta päästä ja Pikku-Kakkosen puiston päästä tultiin ainoastaan ulos. Tästä aiheutui hankkeelle arviolta 2-3 miljoonaa euroa lisäkuluja. Työmaa- aitoihin tehtiin kurkisteluaukkoja, joista leikkipuiston lapset saivat seurata P-Hämpin rakentumista. == Lähteet == ==Aiheesta muualla== *Viralliset sivut Luokka:Tampereen rakennukset ja rakennelmat Luokka:Tampereen liikenne Luokka:Pysäköinti Luokka:Suomen kaivetut luolat Luokka:Suomen tieliikenne
Walls and Bridges

Walls and Bridges on John Lennonin studioalbumi, joka julkaistiin vuonna 1974. Albumi nousi Yhdysvaltojen albumilistalla ensimmäiselle sijalle. Vaikka Lennonin aiemmatkin albumit olivat nousseet listaykkösiksi, tällä albumilla on Lennonin ensimmäinen listaykkös-single, Whatever Gets You thru the Night. Edellä mainitun ohella albumin klassikoiksi on noussut kappale #9 Dream. Lennonin 11-vuotias poika, Julian Lennon soittaa rumpuja albumin viimeisellä raidalla. == Kappaleet == ;A-puoli # # # # # # ;B-puoli # * # # # # # == Kokoonpano == * John Lennon – laulu, kitarat, piano, viheltäminen, lyömäsoittimet * Ken Ascher – sähköpiano, klavinetti, mellotron * Jim Keltner – rummut * Arthur Jenkins – lyömäsoittimet * Nicky Hopkins: piano * Klaus Voormann: bassokitara * Bobby Keys: tenorisaxofoni * Jesse Ed Davis: kitarat * Eddie Mottau: akustinen kitara Vierailevat muusikot: *Julian Lennon: rummut kappaleessa 12 *Elton John: piano ja harmonialaulu kappaleessa 2, Hammond-urut ja taustalaulu kappaleessa 8 *Harry Nilsson: taustalaulu kappaleessa 3 *Joey Dambra, Lori Burton ja May Pang: taustalaulu kappaleessa 7. Luokka:John Lennonin albumit Luokka:Vuoden 1974 albumit
Ilhéu Caroço

Ilhéu Caroço (myös nimellä Ilhéu Boné de Jocquei) on saari São Tomé ja Príncipessä Guineanlahdessa Atlantin valtameressä. Saari sijaitsee muutaman kilometrin päässä suuremmasta Príncipen saaresta kaakkoon. Tuliperäinen Ilhéu Caroço on muodoltaan pyöreä ja se muistuttaa jockeyn kypärää (), jonka ansiosta saarta kutsutaan myös nimellä Ilhéu Boné de Jocquei. Ilhéu Caroçolla kasvaa öljypalmuja. Saarella tavataan usein esimerkiksi guineanlahdenhemppoja ja pikkutropiikkilintuja. Ilhéu Caroçon vesillä elää muun muassa säppikaloja, välskärikaloja, barrakudia, vasarahaita, karppikaloja ja kuningasmakrilleja. Saari on sukelluskohde. == Lähteet == Luokka:São Tomé ja Príncipen saaret
Amora

Amora U6 on 1949 Turun Veneveistämöllä Ruissalossa rakennettu Utö- risteilijäUusi vene merikeskukseen, YLE Turku 16.6.2009. Tämän purjeveneen omisti ensimmäiseksi Effoan johtaja, varakommodori Birger Krogius. Vuodesta 2009 lähtien Amora on ollut turkulaisessa merenkulkukeskus Forum MarinumissaForum Marinum sai kokoelmiinsa Turussa veistetyn Amoran, Turun Sanomat 16.6.2009. Veneen tietoja: *pituus 12,35 m *leveys 2,72 m *syväys 1,75 m *uppouma 6,5 tn *purjepinta-ala 48 m². == Lähteet == == Aiheesta muualla == *Amora U6, Kari Voutilainen - kuvia Amorasta Luokka:Suomalaiset purjelaivat Luokka:Forum Marinum Luokka:Suomen museolaivat